**ÁLLÁSPÁLYÁZAT**

**Borsod-Abaúj-Zemplén Vármegyei Kormányhivatal**

a kormányzati igazgatásról szóló 2018. évi CXXV. törvény 83. § (1) bekezdése alapján

pályázatot hirdet

**Borsod-Abaúj-Zemplén Vármegyei Kormányhivatal   
 Építésügyi és Örökségvédelmi Főosztály**

**Örökségvédelmi Osztály   
  
örökségvédelmi szakügyintéző**

álláshelyi feladat betöltésére.

**A kormányzati szolgálati jogviszony időtartama:**

határozatlan idejű kormánytisztviselői jogviszony

**Foglalkoztatás jellege:**

teljes munkaidő

**A munkavégzés helye:**

Borsod-Abaúj-Zemplén Vármegye, 3525 Miskolc, Városház tér 1.

**Az álláshelyhez tartozó főbb tevékenységi körök:**

A magyar építészetről szóló 2023. évi C. törvényben, valamint a kulturális örökség védelmével kapcsolatos szabályokról szóló 68/2018. (IV. 9.) Korm. rendeletben foglalt örökségvédelmi feladatok ellátása.

**Ellátandó feladatok:**

A Borsod-Abaúj-Zemplén Vármegyei Kormányhivatal Építésügyi és Örökségvédelmi Főosztály Örökségvédelmi Osztály feladat- és hatáskörébe utalt örökségvédelmi hatósági és építésügyi hatósági ügyek ellátása – tekintettel a 2023. évi C. a magyar építészetről szóló törvény, a kulturális örökség védelmével kapcsolatos szabályokról szóló 68/2018. (IV. 9.) Korm. rendelet, valamint az építésügyi hatósági eljárásokról és ellenőrzésekről szóló 281/2024. (IX. 30.) Korm. rendelet rendelkezéseire – a jogszabályok naprakész ismeretével Borsod-Abaúj-Zemplén vármegye illetékességi területén.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, valamint a Borsod-Abaúj-Zemplén Vármegyei Kormányhivatal Közszolgálati Szabályzata rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Képesítési követelmények a 6/2025. (IV. 14.) főispáni utasítás 50. függelék 39. pontja, valamint a 68/2018. (IV. 9.) Korm. rendelet 22. melléklet a) pontja alapján műemlékvédelmi szakterületen: mesterképzésben szerzett, illetve a felsőoktatásról szóló 1993. évi LXXX. törvény alapján egyetemi vagy főiskolai szintű építészmérnök vagy építőmérnök (szerkezetépítő, magasépítő üzemmérnök) szakképzettség, okleveles műemlékvédelmi szakmérnök vagy ezekkel egyenértékűnek elismert szakképzettség.
* Vagyonnyilatkozat tételi eljárás lefolytatása.

**A pályázat elbírálásánál előnyt jelent:**

* Az ellátandó szakterületen szerzett szakmai tapasztalat és gyakorlati idő,
* Az építésügyi, az építésfelügyeleti és az örökségvédelmi hatóságnál foglalkoztatott köztisztviselők és kormánytisztviselők építésügyi vizsgájára és szakmai továbbképzésére vonatkozó részletes szabályokról szóló 238/2024. (VIII. 8.) Korm. rendelet szerinti építésügyi vizsga megléte az 1. melléklet 1–4. pontjában foglalt témakörökből (ÉTDR,  
  e-napló, építésügyi igazgatás, műemlékvédelem),
* Felhasználói szintű MS Office (irodai alkalmazások),
* Közigazgatási alap- illetve szakvizsga,
* B kategóriás jogosítvány.

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz   
  a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi irataira vonatkozó szabályokról, valamint   
  a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. sz. melléklete szerint,
* Motivációs levél,
* Három hónapnál nem régebbi speciális hatósági erkölcsi bizonyítvány, mely igazolja, hogy büntetlen előéletű, valamint nem áll a kormányzati igazgatásról szóló 2018. évi CXXV. törvény 82. §. (2) bekezdésében meghatározott büntetőeljárás hatálya alatt, és vele szemben a (4) bekezdésben meghatározott kizáró okok nem állnak fenn,
* Iskolai végzettséget, idegen nyelvtudást igazoló okmányok másolatai
* Nyilatkozat, mely szerint a benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul,
* Nyilatkozat annak tudomásulvételéről, hogy a munkakör vagyonnyilatkozat-tételi kötelezettség alá esik.

**A munkakör betölthetőségének időpontja:**

A munkakör legkorábban a pályázatok elbírálását követően azonnal betölthető.

**A pályázat benyújtásának határideje:** 2025. május 20.

A pályázati kiírással kapcsolatosan további információ a 46/512-929 telefonszámon kapható.

**A pályázatok benyújtásának módja:**

Elektronikus úton a Jogi, Humánpolitikai és Koordinációs Főosztály Humánpolitikai Osztály részére címezve a human@borsod.gov.hu e-mail címen keresztül. Kérjük a tárgyban feltüntetni   
a pályázati adatbázisban szereplő azonosító számot: BO/06/01325-3/2025, valamint a munkakör megnevezését: örökségvédelmi szakügyintéző.

**A pályázati eljárás, a pályázat elbírálásának módja, rendje:**

A pályáztató fenntartja azt a jogot, hogy a pályázati eljárást eredménytelennek nyilvánítja.

**A pályázat elbírálásának határideje:** 2025. június 21.

**A munkáltatóval kapcsolatos egyéb lényeges információ:**

A pályázat a kormányzati igazgatásról szóló 2018. évi CXXV. törvény hatálya alá esik,   
a foglalkoztatás kormányzati szolgálati jogviszony keretei között történik.